**Տիգրան Թուլեյն** (անգլ.՝ Dikran Tulaine, իսկական անունը՝ **Ջոն Տիգրան Ութիջյան**, հունիսի 23, 1956(1956-06-23), Լոնդոն, Միացյալ Թագավորություն), անգլիահայ դերասան, պատմող և թատերագիր։ Նա կատարել է Մաքսի հրավիրյալ կրկնվող դերը NBC-ի «Սև ցուցակ» հեռուստասերիալում (2013-2021) և նկարահանվել է «Ջի Այ Ջո. վրեժխնդրություն» (2013), «Սև ասպետ» (2001) և «Արդարադատության որոնում» (2011) ֆիլմերում։ 2021-2022 թվականներին նա հանդես է եկել Մանսեայի հրավիրյալ դերով AMC-ի «Քայլող մեռյալները» հեռուստասերիալի վերջին եթերաշրջանում։

Վաղ տարիներ
-----------

Ջոն Տիգրան Ութիջյանը ծնվել է Լոնդոնում (Անգլիա)։ Տիգրանը մեծացել է Մերձավոր Արևելքում, Կարիբյան ավազանում և ԱՄՆ-ում, քանի որ նրա ընտանիքը հետևել է հոր բժշկական կարիերային։ Պատանեկան տարիները Փենսիլվանիայի Փիթսբուրգ քաղաքում անցկացնելուց հետո, 1970-ական թվականների կեսերին նա տեղափոխվել է Լոնդոն՝ իր հետաքրքրությունները հետապնդելու համար։ 1976 թվականին նա միայն մեկ համերգի ընթացքում *Madness* սկա-խմբի գլխավոր վոկալիստ էր, երբ նրանք առաջին անգամ ստեղծվեցին որպես *North London Invaders*։ Այդ ժամանակ էլ նա վերցրեց *Թուլեյն* բեմական անունը, երբ գրանցվեց *Equity*-ում։

Կարիերա
-------

Թուլեյնը 1980-ական թվականներին աշխատել է բրիտանական թատրոնում և հեռուստատեսությունում, երբեմն հյուրախաղերով հանդես է եկել Փարիզում (Ֆրանսիա), Խորվաթիայում, Հունաստանում և Ամերիկայի Միացյալ Նահանգներում։

1982 թվականին Թուլեյնն աշխատել է Շոտլանդիայի Գլազգո քաղաքի Քաղաքացիական թատրոնում։ 1983 թվականին նա հայտնվել է երկրորդ թատերախմբում՝ Շեքսպիրի «Հենրի VI»-ի բոլոր երեք մասերում, որպես *BBC Television Shakespeare* նախագծի մի մաս։

1985-1986 թվականներին Իեն Մակկելլենի և Էդվարդ Փեթերբրիջի հիմնադրած *McKellen-Petherbridge* խմբի կազմում ելույթ է ունեցել Ազգային արքունական թատրոնում։ Խմբի կազմում նա խաղացել է Անտոն Չեխովի «Բալի այգին», Ռիչարդ Բրինսլի Շերիդանի «Քննադատը» և Ջոն Ուեբստերի «Դքսուհի Մալֆի» բեմադրություններում։

1990-ական թվականների սկզբին Թուլեյնը տեղափոխվել է Ատլանտա (Ջորջիա, ԱՄՆ)՝ աշխատելու *Atlanta Shakespeare Company* ընկերության հետ, որտեղ մնացել է մոտ 8 տարի՝ որպես դերասան և ռեժիսոր։

1980-ական թվականների սկզբին Թուլեյնը սկսել էր նկարահանվել կինոյում և հեռուստատեսությունում, և ի վերջո նա տեղափոխվեց Նյու Յորք՝ մեծացնելու իր կարիերայի հնարավորությունները։ Բացի կինոյում աշխատելուց, նա շարունակեց ակտիվորեն աշխատել նաև թատրոնում և որպես մենակատար դերասան։

Մարգարետ Ջեֆերսոնը Բերտոլդ Բրեխտին նվիրված «Կուրաժ մայրիկն ու նրա երեխաները» 2004 թվականին գրված գրախոսության մեջ մեջբերում է Թուլեյնի բարոյականության մասին ասված խոսքերը.

|  |  |  |
| --- | --- | --- |
|  | Ամերիկան, չպետք է մոռանալ, պուրիտանների կողմից հիմնադրված երկիր է։ Թեև այս բարոյականության մեծ մասը հնացել էր, երբ այն առաջին անգամ կիրառվեց, բարոյականության վարագույրը դեռ կախված է այս երկրի վրա։ Դա շղթա է ամերիկյան հոգեկան վիճակի պարանոցին։ Այստեղ կա այն գաղափարը, որ բոլոր նախօրինակները պետք է համապատասխանեն բացարձակ զավեշտալի բարոյական կանոնին։ |  |

Թուլեյնը նաև հնչյունավորում է և կարդում է ձայնային գրքեր՝ 2012 թվականին թողարկելով Հոմերոսի «Իլիականը» և 2013 թվականին՝ Սայմոն Գրինի «Խմել կեսգիշերային գինին»։

2015 թվականին նա խաղացել է Լեխ Չոինսկիի դերը CBS-ի «Վերադարձ» քրեական դրամայի 5-րդ եթերաշրջանի 20-րդ՝ «Կապույտ արյուն» դրվագում։

2021 թվականի վերջին և 2022 թվականի սկզբին նա հանդես է եկել Մանսեայի հրավիրյալ դերով AMC-ի «Քայլող մեռյալները» հեռուստասերիալի վերջին եթերաշրջանում։

Աշխատություններ
---------------

2014 թվականի ապրիլին Նյու Յորքի Stage Left ստուդիայում բացվել է Թուլեյնի շեքսպիրյան «Անտոնիո և Շայլոկ. հրեշներ» ադապտացիան, որը լավ է ընդունվել քննադատների կողմից։

* Անտոնիո և Շայլոկ. հրեշներ (անգլ.՝ *Antonio & Shylock: Monsters*, 2014)
* Ապոլոնի դիմակը (անգլ.՝ *Mask of Apollo*)
* Շայլոկ (անգլ.՝ *Shylock*)
* Վայրի և սարսափելի մեծություն (անգլ.՝ *Wild and Terrible Majesty*, 2014)
* Արդարադատության որոնում (անգլ.՝ *Seeking Justice*, 2011)

Ծանոթագրություններ
------------------

1. ↑  «The Madness Timeline: 1976». 2007 թ․ հունիսի 5. Արխիվացված է օրիգինալից 2007 թ․ սեպտեմբերի 28-ին. Վերցված է 2015 թ․ նոյեմբերի 4-ին.
2. ↑  *BBC Henry VI*, Վերցված է 2015 թ․ նոյեմբերի 4-ին
3. ↑  *The Duchess of Malfi*, Արխիվացված է օրիգինալից 2015 թ․ դեկտեմբերի 26-ին, Վերցված է 2015 թ․ նոյեմբերի 4-ին
4. ↑  *The Cherry Orchard*, Արխիվացված է օրիգինալից 2016 թ․ մարտի 4-ին, Վերցված է 2015 թ․ նոյեմբերի 4-ին
5. ↑  *1997-1998 Season*, Վերցված է 2015 թ․ հոկտեմբերի 7-ին
6. ↑  *Dikran Tulaine*, Արխիվացված է օրիգինալից 2015 թ․ օգոստոսի 17-ին, Վերցված է 2015 թ․ հոկտեմբերի 7-ին
7. ↑  Bauer, Monica (2014 թ․ հունվարի 27), *Rediscovering the Power of Story: One Actor, Making Magic*, Վերցված է 2015 թ․ հոկտեմբերի 7-ին
8. ↑  Westgate, Chris J. ed. (2009 թ․ մայիսի 5), *Brecht, Broadway and United States Theater*, ISBN 9781443810180, Վերցված է 2015 թ․ հոկտեմբերի 7-ին
9. ↑  *Dikran Tulaine*, Վերցված է 2015 թ․ հոկտեմբերի 7-ին
10. ↑  «"Blue Bloods" Payback (TV Episode 2015) - IMDb».
11. ↑  *Stage Left Studio's 'Antonio & Shylock: Monsters' gives Shakespeare a refreshing spin*, 2014 թ․ ապրիլի 22, Վերցված է 2015 թ․ հոկտեմբերի 8-ին

Արտաքին հղումներ
----------------

* Տիգրան Թուլեյնի պիեսները
* Տիգրան Թուլեյն Internet Movie Database կայքում
* Տիգրան Թուլեյնի էջը «Կինոպոիսկ» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |